काठमाडौं। पत्रकार राजु बस्नेत पक्राउ परेको पाँचदिनपछि रिहा भएका छन्। काठमाडौँ जिल्ला अदालतका न्यायाधीश कृष्णप्रसाद पौडेलको एकल इजलासले शुक्रबार पत्रकार बस्नेतलाई साधारण तारेखमा रिहा गरेको हो।
महानगरीय प्रहरी परिसर जावलाखेलले खोजतलास साप्ताहिक तथा खोजतलास न्युजडटकमका प्रधानसम्पादक बस्नेतलाई विद्युतीय कारोबार ऐन अन्तर्गतको मुद्दामा अनुसन्धानका लागि भन्दै आइतबार पक्राउ गरेको थियो।
उनले दृष्टिन्यूज डटकममा प्रकाशित समाचार आफ्नो पत्रिका तथा अनलाइनमा साभार गरेका थिए। समाचारमा ‘जनप्रतिनिधि कि जग्गा दलाल’ भन्ने हेडलाइन राखिएको थियो।
बस्नेत सुशील खनालले दिएको जाहेरीका आधारमा पक्राउ परेका हुन्। काठमाडौं जिल्ला अदालतले बस्नेतलाई पक्राउ गरी अनुसन्धान गर्न भदौ २४ गते आदेश दिएको थियो।
दृष्टि साप्ताहिकका सम्पादक शम्भु श्रेष्ठसँग फोनमा अनुमती लिएर प्रकाशित गरेको समाचारलाई लिएर आफूलाई प्रहरीले हिरासतमा राखेको उनको भनाइ छ।
पत्रकार बस्नेतले दुष्टिका सम्पादकसँग अनुमति लिएर आफूले समाचार राख्दा कारबाही भएको तर पत्रकार श्रेष्ठलाई कुनै कारबाही नभएको भन्दै आपत्ति जनाए।
बस्नेतले दृष्टिका सम्पादक श्रेष्ठले आफूसँग फोनमा एउटा कुरा गरेको र बयानमा अर्को कुरा भनेको आरोप लगाएका छन्। ‘पत्रकारलाई हिरासतमा राख्नु भनेको सिंगो प्रेस जगतलाई पेलेर लाने प्रयास हो’, उनले भने, ‘अहिले म परेँ। भोलि जोपनि पर्न सक्छ।’
पत्रकार बस्नेतले हरिसिद्धि इँटा टायल कारखानाको समाचार लेख्दा पटक पटक माननीय पम्फा भुषालललाई फोन गरेको तर उनले फोन नउठाएको बताए।
काठमाडौं जिल्ला अदालतबाट रिहा भएका पत्रकार बस्नेतलाई अदालत परिसरबाट प्रहरी भ्यानमै निकालेको ललितपुर प्रहरीले जावलाखेल लगेर छोडेको छ।
बाजुरा । बाजुराको उत्तरी भेगमा पर्ने धार्मिक तथा पर्यटकीय क्षेत्रका रुपमा रहेको बूढीनन्दामा तीन महीना पहिले हराएका पत्रकार तेजबहादुर खड्का (तेजु)को नेपाली सेनाको हेलिकप्टरबाट खोजी कार्य भएको छ । गत भदौ
दाङ । प्रदेश नं ५ का मुख्यमन्त्री शङ्कर पोख्रेलले व्यक्तिलाई दण्डित गर्ने अधिकार अदालतलाई मात्रै भएको बताएका छन् । सुरक्षित पत्रकारिताका लागि दण्डहिनताको अन्त्य सम्बन्धमा घोराहीमा आज भएको कार्यक्रममा मुख्यमन्त्री
इस्तानबुल। आफ्नो देशका पत्रकार जमाल खशोग्गीको हत्या बारे थप अनुसन्धान गर्न साउदी अरबले एउटा टोली टर्कीतर्फ पठाएको छ । खशोग्गीको हत्या भएको ठाउँ टर्कीको राजधानी इस्तानबुलतर्फ टोलीलाई पठाइएको अधिकारीहरुले जनाएका छन्